காதல் நினைவுகள்  - காதல் தோல்வி கவிதைகள்

அன்றைய 
  நம் சந்திப்புகளின்  அந்திமங்களில் 
  நீ ஒவ்வொரு முறை 
  விடைபெறும் போதும் 
  நினைவுப் பரிசு ஒன்று தருவாய் 
  கிளிஞ்சல் மோதிரம் . 
 கீற்று கிலுகிலுப்பை  . 
 ஒற்றை ரோஜா . 
 உடைந்த வளையல் . 
 பறக்கும் முத்தம் . 
 பாடும் வாழ்த்து அட்டை . 
 இப்படியே இன்னும் இன்னும் எத்தனையோ. 
 இன்று 
 இறுதியாய் 
  இந்த பட்டியலில் 
  உன் உறவுக்காரனோடான திருமண அழைப்பிதழும்!